Oscar-skietvoorval: Medelye stroom in vir meisie | Maroela Media
Medelye stroom in op Facebook en Twitter vir Reeva Steenkamp, 'n model en jarelange vriendin van die paralimpiese atleet, wat op Valentynsdag glo per ongeluk deur Oscar Pistorius in sy huis in Pretoria doodgeskiet is.
Daar word vermoed dat Pistorius haar as 'n inbreker aangesien het. Volgens berigte was van Steenkamp se familie na die voorval saam met Pistorius op die toneel.
Volgens 'n polisiebron het die voorval omstreeks 04:00 in sy huis in die Silver Woods-veiligheidskompleks in Silver Lakes, Pretoria, plaasgevind. Sy is glo twee keer geskiet. Sy is in die arm en die kop gewond en is op die toneel dood.
Lt.kol. Katlego Mogale het aan Maroela Media gesê inligting oor die voorval is in 'n sensitiewe stadium. Sy het bevestig dat 'n vrou Donderdagoggend noodlottig gewond is. Die polisie het beslag gelê op 'n 9mm-pistool. Die polisie het 'n saak van moord oopgemaak. Pistorius word glo tans deur die polisie ondervra en sal na verwagting vandag in die hof verskyn.
Dit is n tragedie. Regte mense met regte emosies en regte lewens. Dit is ni n Hollywood storie nie. Sulke tragedes mag nie gebeur nie, maar dit het!. Ons leef in n baie weerlose tydperk. Ons moet op die regte tyd op die regte plek wees. Vieruur in die oggend behoort jy in jou bed te wees!.
Wat 'n tragiese dag vir Reeva se familie en vriende asook Oscar sin! Reeves, jy sal gemis word! Jy was 'n stunning mens en sal altyd in tonne mense se harte wees xox